
TISZTELT KÉPVISELŐ-TESTÜLET!

Balatonszepezd Község Önkormányzata, mint ajánlatkérő 2026. július 17-i ülésén a közbeszerzésekről szóló 2015. évi CXLIII. törvény (továbbiakban: Kbt.) 117. § szerinti saját beszerzési szabályok alkalmazásával történő közbeszerzési eljárást kezdeményezett a közvilágítás korszerűsítése során a „170 db LED típusú lámpatest beszerzése és beüzemelése” című projektben a kivitelező kiválasztására.

Ajánlatkérő 2026. augusztus 19. napján 1. sz. hiánypótlási felhívást küldött az MVM Lumen Fényszolgáltató Kft. (6724 Szeged, Pulz Utca 44.) ajánlattevő részére, melynek határideje 2026. augusztus 27. (csütörtök) 10.00 óra volt. Az 1. sz. hiánypótlási felhívásban foglaltakat az MVM Lumen Fényszolgáltató Kft. határidőben teljesítette.

Ajánlatkérő 2026. augusztus 27. napján 2. sz. hiánypótlási felhívást küldött az MVM Lumen Fényszolgáltató Kft. ajánlattevő részére, melynek határideje 2026. augusztus 31. (hétfő) 10.00 óra volt. A 2. sz. hiánypótlási felhívásban foglaltakat az MVM Lumen Fényszolgáltató Kft. határidőben teljesítette.

Ajánlatkérő 2026. augusztus 28. napján 3. sz. hiánypótlási felhívást küldött a Fénysport Lux Kereskedelmi és Szolgáltató Kft. (2890 Tata, Agostyáni út 5.) ajánlattevő részére, melynek határideje 2026. szeptember 03. (csütörtök) 10.00 óra volt. A 3. sz. hiánypótlási felhívásban foglaltakat a Fénysport Lux Kereskedelmi és Szolgáltató Kft. határidőben teljesítette.

Ajánlatkérő 2026. szeptember 3. napján 4. sz. hiánypótlási felhívást küldött a Fénysport Lux Kereskedelmi és Szolgáltató Kft. ajánlattevő részére, melynek határideje 2026. szeptember 8. (kedd) 11.00 óra volt. A 4. sz. hiánypótlási felhívásban foglaltakat a Fénysport Lux Kereskedelmi és Szolgáltató Kft. határidőben teljesítette.

Ajánlatkérő 2026. szeptember 7. napján ajánlati kötöttség fenntartására történő felkérést küldött ki az EKR-rendszerben.

A Bíráló Bizottság 2026. szeptember 11-i javaslata alapján érvényes, megfelelő ajánlat, szerződés teljesítésére alkalmas ajánlattevő: 

I. Az EKR rendszer által elvégzett bontást követően Ajánlatkérő megvizsgálta a legkedvezőbb ajánlatot benyújtó ajánlattevő ajánlatát az eljárást megindító felhívásban szereplő megfelelőségi, érvényességi és alkalmassági szempontok alapján. Ajánlatkérő megállapította, hogy közbeszerzési-jogi szempontból a Fénysport Lux Kereskedelmi és Szolgáltató Kft. (2890 Tata, Agostyáni út 5.) ajánlattevő ajánlata a hiánypótlásokat követően hiánytalan.

A Kbt. 72. § szerinti aránytalanul alacsony ár vagy egyéb aránytalan vállalás indokolására nem volt szükség. A Kbt. 71. § (11) bekezdése alapján számítási hiba kijavítására nem került sor. A műszaki szakértő szerint az árazott költségvetések megfelelőek.

Ajánlatkérő a Kbt. 114. § (2) bekezdése alapján ellenőrizte a kizáró okok hiányát a rendelkezésre álló elektronikus nyilvántartásokból is, és megállapította, hogy a Fénysport Lux Kereskedelmi és Szolgáltató Kft. ajánlattevő nem tartozik az eljárást megindító felhívásban előírt kizáró okok hatálya alá, ajánlatuk közbeszerzési-jogi szempontból megfelelő, érvényesek és az ajánlattevő a szerződés teljesítésére alkalmas.

Ajánlatkérő megvizsgálta a benyújtott dokumentumokat, és megállapította, hogy a bemutatott szakemberek szakmai önéletrajzai alátámasztják a 2. értékelési részszempontra tett megajánlást.

Megállapítható volt, hogy a legjobb ár-érték arányt megjelenítő értékelési szempont alapján a Fénysport Lux Kereskedelmi és Szolgáltató Kft. ajánlattevő tette a legkedvezőbb ajánlatot.

II. Ajánlatkérő megállapította, hogy közbeszerzési-jogi szempontból a Fénysport Lux Kereskedelmi és Szolgáltató Kft. (2890 Tata, Agostyáni út 5.) ajánlattevő ajánlata a hiánypótlásokat követően hiánytalan, megfelelő, érvényes és az ajánlattevő a szerződés teljesítésére alkalmas.

III. Érvénytelen ajánlatok:

• Fülöp és Társa 2006 Építőipari és Kereskedelmi Kft. (7400 Kaposvár, Jutai út 49.):
Ajánlatkérő az ajánlattevő ajánlatának vizsgálata során megállapította, hogy az Ajánlattevő által megajánlott termék a közbeszerzési dokumentumokban meghatározott műszaki követelménynek – árazatlan költségvetésben rögzített teljesítménynek - nem felel meg. 

Az árazatlan költségvetésben Ajánlatkérő az adott költségvetési tétel vonatkozásában meghatározta az elvárt teljesítményt, illetve névleges teljesítményt (19 W). E követelmény alapján az Ajánlattevőnek a meghatározott értéket elérő vagy annál kedvezőbb műszaki paraméterrel rendelkező terméket kellett – lehetett - megajánlania. Az ajánlattevő ezzel szemben 20 W névleges teljesítményű terméket ajánlott meg. A megajánlott 20 W-os névleges teljesítmény az árazatlan költségvetésben meghatározott 19 W-os értéknél magasabb, amely a közvilágítási berendezés nagyobb villamosenergia-fogyasztását eredményezi – amely Ajánlatkérő elvárásaival ellentétes -. 

A magasabb névleges teljesítmény ezért jelen esetben nem tekinthető a meghatározott műszaki követelménynél kedvezőbb vagy azzal egyenértékű műszaki tartalomnak. Az Ajánlattevő által megajánlott termék ezáltal a közbeszerzési dokumentumokban meghatározott teljesítménykövetelménynek nem felel meg.

Az ajánlat részekében benyújtott dokumentumok vizsgálata során továbbá megállapításra került, hogy az Ajánlattevő által benyújtott, a termék gyártójára vonatkozó dokumentumok között ellentmondás áll fenn. Az Ajánlattevő által benyújtott gyártói nyilatkozatban saját magát jelölte meg a termék gyártójaként, ezzel szemben az ajánlat részeként benyújtott ENEC tanúsítványban a termékhez kapcsolódó gyártóként/gyártóhelyként egy konkrét, kínai gazdasági társaság kerül megjelölésre.

Az Ajánlattevő által benyújtott dokumentumoknak együttesen és egyértelműen kellett volna igazolniuk a megajánlott terméknek a közbeszerzési dokumentumokban meghatározott követelményeknek való megfelelőségét. Jelen esetben azonban egyrészt a megajánlott termék névleges teljesítménye eltér az árazatlan költségvetésben meghatározott 19 W-os értéktől, és nagyobb fogyasztású terméket jelent, másrészt a termék gyártójára vonatkozó nyilatkozat sem elfogadható, tekintettel a termékre vonatkozóan benyújtott ENEC tanúsítvány tartalmára.

A fentiek alapján így Ajánlattevő ajánlata a Kbt. 73. § (1) bekezdés n) pontja alapján érvénytelen, mivel egyéb módon nem felelt meg az ajánlattételi felhívásban és a dokumentációban, valamint a jogszabályokban meghatározott feltételeknek.

• REVOLUTION TECHNOLOGIES Zártkörűen Működő Részvénytársaság (4100 Berettyóújfalu, Madarász utca 5894/B.):
Ajánlatkérő az ajánlattevő ajánlatának vizsgálata során megállapította, hogy az Ajánlattevő által benyújtott árazott költségvetés nem felel meg a közbeszerzési dokumentumokban előírt követelményeknek, mivel az Ajánlattevő az árazatlan költségvetésben az egyes megajánlott termékek típusát nem tüntette fel.

Az árazatlan költségvetés a jelen eljárásban a szakmai ajánlatának részét képezte, amelynek megfelelő kitöltése az Ajánlattevő kötelezettsége és felelőssége. A termékek típusának megjelölése nem pusztán formai vagy adminisztratív adat, hanem a megajánlott műszaki tartalom azonosítását és egyértelmű meghatározását szolgálja. Ennek hiányában az ajánlattevő az egyes költségvetési tételek tekintetében nem tett konkrét termékmegajánlást, így az ajánlatból nem állapítható meg egyértelműen, hogy az egyes tételek vonatkozásában konkrétan mely terméket kívánja megajánlani.

A hiányosság tekintetében hiánypótlás alkalmazásának jelen esetben nincs helye. A Kbt. 71. § (8) bekezdésében foglalt hiánypótlási korlátok alapján a hiánypótlás nem irányulhat az ajánlat olyan tartalmi módosítására, amelynek eredményeként az Ajánlattevő az eredeti ajánlatában még nem szereplő, új szakmai tartalmú megajánlást tenne. A Közbeszerzési Döntőbizottság gyakorlata szerint a hiánypótlás célja a már megtett ajánlat hiányának, hibájának orvoslása, azonban az nem eredményezheti a közbeszerzés tárgyára tett ajánlat utólagos módosítását, illetve a meg nem tett vállalás utólagos pótlását.

Jelen esetben a terméktípusok megjelölésének utólagos pótlása nem valamely, az ajánlatban már megtett szakmai megajánlás hiányzó elemének egyszerű pótlását jelentené, hanem az egyes költségvetési tételek tekintetében a konkrét megajánlott termék utólagos meghatározását. Ezáltal az Ajánlattevő a hiánypótlás keretében olyan új szakmai tartalmat adna meg, amely az ajánlat eredeti benyújtásakor nem szerepelt az ajánlatában. Ez az ajánlati kötöttség sérelmével járna, ezért ilyen tartalmú hiánypótlás a Kbt. 71. § (8) bekezdésében foglalt korlátokba ütközne.
A Döntőbizottság gyakorlata is megerősíti, hogy amennyiben az ajánlatban a szakmai ajánlat valamely lényeges eleme egyáltalán nem került megadásra, annak utólagos pótlása nem kezelhető egyszerű hiányosságként. A D.90/17/2025. számú határozatban például a Döntőbizottság olyan esetet vizsgált, amelyben az árazatlan költségvetés és az abban foglalt szakmai tartalom az ajánlat szakmai ajánlatának részét képezte, és a szakmai ajánlat hiányosságát a Kbt. 71. § (8) bekezdésében foglalt korlátokra tekintettel az ajánlat érvénytelenségéhez vezető körülményként értékelte.

A jelen esetben tehát nem arról van szó, hogy az ajánlattevő által már megjelölt termék valamely műszaki adatát, igazoló dokumentumát vagy egyéb részletét kellene pótolni, hanem arról, hogy az ajánlatból hiányzik az egyes költségvetési tételekhez tartozó konkrét termékmegajánlás. Ennek utólagos megadása az ajánlat tartalmának utólagos kiegészítését, illetve módosítását eredményezné, amely a Kbt. 71. § (8) bekezdése alapján nem megengedett.

A szakmai ajánlat ezen hiányossága miatt az ajánlat tartalma a megajánlott termékek tekintetében nem állapítható meg teljeskörűen és egyértelműen, ezért az ajánlattevő ajánlata nem igazolja a közbeszerzési dokumentumokban meghatározott műszaki követelmények teljesítését.

A fentiek alapján így Ajánlattevő ajánlata a Kbt. 73. § (1) bekezdés n) pontja alapján érvénytelen, mivel egyéb módon nem felelt meg az ajánlattételi felhívásban és a dokumentációban, valamint a jogszabályokban meghatározott feltételeknek.

• MVM Lumen Fényszolgáltató Korlátolt Felelősségű Társaság (6724 Szeged, Pulz utca 44.):
Az Ajánlatkérő által meghatározott műszaki leírás tartalmazza, hogy a világítótestnek rendelkeznie kell az előírt szabványok szerinti tanúsítványokkal, így különösen

EN 62722-1 és EN 62722-2-1 szerinti tanúsítvánnyal, valamint
érvényes EN 60598-2-3 és EN 60598-1 szerinti tanúsítvánnyal.

A fenti előírások, tehát a megajánlott világítótest, mint termék megfelelőségének igazolására vonatkoztak. Ajánlatkérő nem általános jellegű vizsgálati dokumentumot vagy kizárólag egyes vizsgálatok elvégzését igazoló dokumentumot írt elő, hanem kifejezetten a világítótestre vonatkozó, meghatározott szabványok szerinti tanúsítvány rendelkezésre állását követelte meg.

Ajánlattevő az előírt tanúsítvány helyett „Test Report” elnevezésű dokumentumot nyújtott be, amelyet az előírt tanúsítvánnyal egyenértékűnek tekintett.

Ajánlatkérő álláspontja szerint azonban a benyújtott „Test Report” nem minősül az előírt tanúsítványnak. A dokumentum elnevezése mellett annak tartalma és rendeltetése is ezt támasztja alá, ugyanis a Test Report a terméken elvégzett vizsgálatokat, méréseket és azok eredményeit dokumentáló vizsgálati jelentés, míg a tanúsítvány a megfelelőségértékelési eljárás eredményeként kiállított dokumentum, amely a termék meghatározott követelményeknek való megfelelőségét tanúsítja.

E körben különösen jelentős, hogy a vizsgálat és a tanúsítás nem azonos tevékenység. A vizsgálati eredmény önmagában nem azonos a termék tanúsításával. Ennek megfelelően az sem változtat a dokumentum jellegén, ha a Test Report a megjelölt EN szabványok szerinti vizsgálatokat és azok eredményeit tartalmazza. A vizsgálat elvégzésének igazolása ugyanis nem azonos a vizsgálat eredményeként kiállított tanúsítvánnyal.

Az előírások teljesítése szempontjából ezért nem annak volt önmagában jelentősége, hogy a benyújtott Test Report alapján a világítótesten milyen vizsgálatokat végeztek el, hanem annak, hogy az Ajánlattevő az ajánlatában igazolta-e, hogy a megajánlott világítótest rendelkezik az előírt, érvényes tanúsítvánnyal, amely – a beadott dokumentumok alapján megállapítható, hogy – nem rendelkezik ezzel.

Ajánlatkérő részéről ezért a benyújtott dokumentum alapján nem került igazoltra az, hogy az Ajánlattevő által megajánlott világítótest megfelel a közbeszerzési dokumentumokban előírt tanúsítási követelménynek.

A fentiek alapján így Ajánlattevő ajánlata a Kbt. 73. § (1) bekezdés n) pontja alapján érvénytelen, mivel egyéb módon nem felelt meg az ajánlattételi felhívásban és a dokumentációban, valamint a jogszabályokban meghatározott feltételeknek.

IV. Ajánlatkérő a Kbt. 81. § (4)-(5) bekezdése alapján az ajánlatok értékelését követően az eljárás bírálati szakaszában csak az értékelési sorrendben legkedvezőbb és az azt követő ajánlattevő tekintetében végezte el a bírálatot. Emiatt Ajánlatkérő az alábbi ajánlattevő ajánlatának a költségvetési hiánypótláson túli bírálatát nem végezte el, annak érvényességét nem vizsgálta:
• GÁTIBA Energie Korlátolt Felelősségű Társaság (1119 Budapest, Etele út 59-61.) 


[bookmark: _Hlk240356976]A Bíráló Bizottság szerint az eljárás eredményes, mivel a rendelkezésre álló pályázati forrás elegendő pénzügyi fedezetet biztosít az ajánlati árra, továbbá az eljárás nyertesével javasolják megkötni a szerződést az értékelés alapján legkedvezőbb ajánlatot tett ajánlattevővel az alábbi ajánlati értékekkel:

Fénysport Lux Kereskedelmi és Szolgáltató Kft. (2890 Tata, Agostyáni út 5.) ajánlattevő:
1. Nettó ajánlati ár (Ft-ban megadva): 16 050 107 Ft
2. M2) alk. köv.ben bemutatott, a teljesítésbe bevonni kívánt szakember alkalmassági követelményt meghaladó többlettapasztalata (min. 0 hónap, max. 36 hónap): 36

A Kbt. 27. § (5) bekezdése alapján testületi döntéshozatal esetében név szerinti szavazást kell alkalmazni.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

HATÁROZATI JAVASLAT
I.

[bookmark: _Hlk137534745][bookmark: _Hlk137535389]Balatonszepezd Község Önkormányzatának Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében, 171 db LED típusú lámpatest beszerzése és beüzemelése” című közbeszerzési eljárás bírálata során érvényes és egyben nyertes ajánlattevőnek az értékelés alapján legkedvezőbb ajánlatot tett Fénysport Lux Kereskedelmi és Szolgáltató Kft-t (2890 Tata, Agostyáni út 5.) nevezi meg az alábbi ajánlati értékekkel:

1. nettó ajánlati ár (Ft-ban megadva): 16.050.107 Ft
2. M2) alk. köv.ben bemutatott, a teljesítésbe bevonni kívánt szakember alkalmassági követelményt meghaladó többlettapasztalata (min. 0 hónap, max. 36 hónap): 36.

A képviselő-testület megállapítja, hogy az eljárás eredményes, mivel a rendelkezésre álló pályázati forrás elegendő pénzügyi fedezetet biztosít az ajánlati árra.

Felkéri az eljárásba bevont közbeszerzési szaktanácsadót, hogy a döntéseknek megfelelően az összegezés megküldésével értesítse az ajánlattevőket a közbeszerzési eljárás lezárásáról.

Felhatalmazza a polgármestert a szerződés megkötésére és az egyéb szükséges intézkedések megtételére.

Határidő: azonnal
Felelős: polgármester, közbeszerzési szaktanácsadó

II.

Balatonszepezd Község Önkormányzatának Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében, 171 db LED típusú lámpatest beszerzése és beüzemelése” című közbeszerzési eljárás bírálata során a Kbt. 73. § (1) bekezdés n) pontja alapján érvénytelen ajánlatot adó ajánlattevőket a következők szerint nevezi meg:

· Fülöp és Társa 2006 Építőipari és Kereskedelmi Kft. (7400 Kaposvár, Jutai út 49.):

• REVOLUTION TECHNOLOGIES Zártkörűen Működő Részvénytársaság (4100 Berettyóújfalu, Madarász utca 5894/B.):

• MVM Lumen Fényszolgáltató Korlátolt Felelősségű Társaság (6724 Szeged, Pulz u. 44.):

III.

Balatonszepezd Község Önkormányzatának Képviselő-testülete a „Közvilágítás korszerűsítésének támogatása 5.000 fő alatti településeken című”, 2025/KÖZVIL/01 azonosítójú pályázat keretében, 171 db LED típusú lámpatest beszerzése és beüzemelése” című közbeszerzési eljárás bírálata során az el nem bírált ajánlattevőt a következők szerint nevezi meg:

GÁTIBA Energie Korlátolt Felelősségű Társaság (1119 Budapest, Etele út 59-61.)


Szentantalfa, 2026. szeptember 15.



	                  						  		    Bíró Imre
                  									 polgármester
